Vești bune despre marele Florin Piersic, ce se afă în spital încă de săptămâna trecută. Cum se simte acum maestrul și ce se va întâmpla cu el chiar azi. A primit deja primele vizite, iar cei care au avut ocazia să îl vadă sunt de-a dreptul surprinși.
Florin Piersic traversează cea mai dificilă perioadă a vieții sale. Marele actor încă se află sub stricta supraveghere a medicilor, după ce a trecut prin intervenții medicale grele și s-a confruntat cu mai multe complicații de când a ajuns la spital.
A provocat emoții mari apropiaților și celor care l-au cunoscut, dar se pare că luptă pentru viața lui și își dorește să revină cât mai repede pe scenă. Din primele informații, sunt șanse mari ca acesta să se vindece cât mai curând.
Ministrul Sănătăţii, Alexandru Rafila, a anunţat care este starea de sănătatea a lui Florin Piersic, după ce a avut ocazia să stea de vorbă cu acesta. A mers la Spitalul Foișor alături de premierul Marcel Ciolacu și au aflat mai multe detalii despre evoluția maestrului.
Florin Piersic ar fi extrem de optimist, în ciuda problemelor cu care se confruntă. Mai mult, ar încerca să fie își mențină umorul viu și chiar face glume cu personalul medical, așa cum spune Alexandru Rafila.
Medicii de la Spitalul Foișor au pus la punct un plan meticulos pentru a-i asigura o revenire completă. După episodul dificil al septicemiei, actorul va fi supus unei intervenții pentru implantarea unei proteze de lungă durată.
Starea sa de sănătate se ameliorează treptat, iar tratamentul pentru infecția cu stafilococ se dovedește eficient, ducând la progrese semnificative în procesul său de recuperare.
„E în regulă, are o evoluţie favorabilă, mă bucur că are o stare de spirit pozitivă, e o evoluţie pe care o aşteptam. Să sperăm că o sa ajungem să îşi reia activitatea, să aibă o viaţă apropiată de normal.
Acum nu urmează decât să se întâmple o monitorizare a pacientului. Să vedem paşii pe care îi indică echipa medicală multidisciplinară. Nu cred că se pune problema unui transfer”, a declarat ministrul Sănătăţii, Alexandru Rafila.
Pe rețelele sociale, a izbucnit un val de reacții dure după ce premierul Marcel Ciolacu a fost văzut vizitând Spitalul Foișor pentru a-l întâlni pe legendarul actor Florin Piersic. Mulți utilizatori au criticat această vizită, evidențiind faptul că aceasta are loc în contextul campaniei electorale și că oamenii obișnuiți nu au parte de aceeași atenție din partea oficialilor.
Chiar dacă echipa lui Ciolacu a încercat să prezinte vizita drept una „discretă”, televiziunile au fost informate despre acest eveniment și au trimis reporterii să transmită momentul în care premierul intră și iese din spital.
Această întâlnire a provocat un val de dezbateri și critici în mediul online, cu privire la modul în care politicienii folosesc astfel de evenimente pentru a-și promova imaginea înaintea alegerilor. Utilizatorii au exprimat frustrare și nemulțumire față de ceea ce percep ca fiind o abordare oportunistică din partea oficialilor, care ar trebui să se concentreze pe problemele reale ale societății, nu doar pe aparițiile publice în scopuri politice.
„Dacă era un om oarecare, se punea atâta accent pe el și să fie vizitat de prim-ministru și ministrul sănătății, să fim serioși, asta este doar pentru rating, rușine doctorilor și politicienilor”
„Omul de rând nu este vizitat de clanurile interlope guvernante… Omul de rând plătește taxele și impozitele statului Român… Aici se vede diferența. Cu toții suntem egali în fața lui Dumnezeu”
„De ce nu sunt vizitate spitalele și pacienții obișnuiți fără a face circ în mass-media și fără a anunța vizitele??”
„Oare toți amărâtii de pacienți umiliți sunt tratați în felul acesta? Însănătoșire grabnică, maestre! Aceștia au ajuns să profite și de un om bolnav care este iubit de popor prin ceea ce a făcut, josnic, urăsc aceste creaturi, jos cu ei la alegerile ce vor urma.”, sunt doar câteva dintre comentariile acide ale internauților.